Source: http://ns.dsclex.ro/legislatie/2017/ianuarie2017/mo2017_46.htm
Timestamp: 2019-12-11 16:45:04+00:00
Document Index: 22780831

Matched Legal Cases: ['articolul 3', 'articolul 17', 'articolul 24', 'articolul 35', 'articolul 42', 'articolul 52', 'articolul 92', 'articolul 98', 'articolul 98', 'articolul 145', 'articolul 9']

MONITORUL OFICIAL AL ROMÂNIEI Nr. 46/2017
Anul 185 (XXIX) - Nr. 46 LEGI, DECRETE, HOTĂRÂRI ŞI ALTE ACTE Marţi, 17 ianuarie 2017
2. - Hotărâre privind bugetul Senatului pe anul 2017
4. - Hotărâre privind numirea unui secretar general adjunct al Senatului
17. - Hotărâre privind organizarea şi funcţionarea Ministerului pentru Românii de Pretutindeni, precum şi pentru modificarea şi completarea Hotărârii Guvernului nr. 857/2013 privind organizarea şi funcţionarea Institutului „Eudoxiu Hurmuzachi” pentru românii de pretutindeni
18. - Hotărâre pentru modificarea şi completarea Hotărârii Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, precum şi pentru modificarea şi completarea unor alte acte normative în domeniul sănătăţii
85. - Decizie privind eliberarea doamnei Georgeta Narcisa Lecuşanu din funcţia de secretar de stat la Ministerul Tineretului şi Sportului
89. - Decizie privind aplicarea mobilităţii pentru domnul Dan Popescu din funcţia publică de secretar general la Agenţia Nucleară şi pentru Deşeuri Radioactive în funcţia publică vacantă de secretar general la Ministerul Cercetării şi Inovării
1.168/2016. - Ordin al ministrului mediului, apelor şi pădurilor privind aprobarea Planului de management şi a Regulamentului sitului ROSCI0255 Turbăria de la Dersca şi al Rezervaţiei Naturale Turbăria de la Dersca
1. - Circulară privind rata dobânzii plătite la rezervele minime obligatorii constituite în dolari SUA începând cu perioada de aplicare 24 decembrie 2016- 23 ianuarie 2017
privind bugetul Senatului pe anul 2017
În temeiul prevederilor art. 64 alin. (1) şi ale art. 67 din Constituţia României, republicată, precum şi ale art. 36 alin. (1) lit. I) şi ale art. 200 alin. (1) din Regulamentul Senatului, aprobat prin Hotărârea Senatului nr. 28/2005, republicat,
Art. 1. - (1) Bugetul Senatului pe anul 2017, finanţat din resurse de la bugetul de stat, se stabileşte la suma de 121.576 mii lei, din care:
115.829 mii lei
93.594 mii lei
17.241 mii lei
985 mii lei
3.941 mii lei
5.747 mii iei
(2) Detalierea bugetului pe anul 2017, pe structura clasificaţiei bugetului de stat, este prevăzută în anexa nr. 1, care face parte integrantă din prezenta hotărâre.
Art. 2. --(1) Bugetul de venituri şi cheltuieli pentru activităţi finanţate integral din venituri proprii desfăşurate pe lângă Senat cuprinde la venituri suma de 490 mii lei, iar la cheltuieli suma de 600 mii lei.
(2) Veniturile realizate de Senat vor fi reţinute integral de către acesta pentru acoperirea unor cheltuieli curente şi de capital aferente activităţilor finanţate din venituri proprii, organizate cu aprobarea Biroului permanent. Eventualele disponibilităţi înregistrate la sfârşitul anului se vor reporta în anul următor, pentru a fi cheltuite cu aceleaşi destinaţii. Biroul permanent al Senatului poate aproba utilizarea încasărilor şi pentru alte destinaţii, în condiţiile legii,
(5) Detalierea bugetului de venituri şi cheltuieli pentru activităţi finanţate integral din venituri proprii al Senatului pe anul 2017, pe structura clasificaţiei bugetului de stat, este prevăzută în anexa nr. 2, care face parte integrantă din prezenta hotărâre.
Art. 3. - Bugetul Senatului, adoptat prin prezenta hotărâre, va fi transmis Ministerului Finanţelor Publice şi inclus în proiectul bugetului de stat pe anul 2017.
Această hotărâre a fost adoptată de Senat în şedinţa din 16 ianuarie 2017, cu respectarea prevederilor art. 76 alin. (2) din Constituţia României, republicată.
CHELTUIELI CURENTE - TOTAL (1+1*)
I. CHELTUIELI – TOTAL - (1+2)
- Alte drepturi salariate în bani
- Vouchere de vacanţă
7Î.01.30
1*. CHELTUIELI CURENTE
Indemnizaţii pentru foşti demnitari ai statului
Număr de posturi în anul 2017
DIN CARE SENATORI
Cheltuieli salariale în hani, din care:
TITLUL D BUNURI §1 SERVICII
Cărţi. publicaţii şi materiale documentare
NOTA: Deficitul se acoperă din disponibilităţile înregistrate la finele anilor precedenţi.
1. La anexa nr. 6 - Componenţa Comisiei pentru politică externă, domnul senator Popescu-Tăriceanu Călin-Constantin-Anton - Grupul parlamentar al Partidului Alianţa Liberalilor şi Democraţilor - iese din componenţa comisiei.
2. La anexa nr. 16 - Componenţa Comisiei pentru cercetarea abuzurilor, combaterea corupţiei şi petiţii, domnul senator Iordache Virginel - Grupul parlamentar al Partidului Social Democrat - se include în componenţa comisiei în locul domnului senator Pănescu Doru-Adrian - Grupul parlamentar al Partidului Social Democrat.
3. La anexa nr. 22 - Componenţa Comisiei pentru dezvoltare şi strategie economică, domnul senator Preda Radu-Cosmin - Grupul parlamentar al Partidului Social Democrat - se include în componenţa comisiei în locul domnului senator Oprea Ştefan-Radu - Grupul parlamentar al Partidului Social Democrat.
În temeiul prevederilor art. 67 din Constituţia României, republicată, ale art. 7 alin. (1) şi ale art. 19 alin. (1) şi (2) din Legea nr. 7/2006 privind statutul funcţionarului public parlamentar, republicată, cu modificările şi completările ulterioare, precum şi ale art. 199 alin. (2) din Regulamentul Senatului, aprobat prin Hotărârea Senatului nr. 28/2005, republicat,
Articol unic. - Domnul Timotei Stuparu se numeşte în funcţia de secretar general adjunct al Senatului.
privind organizarea şi funcţionarea Ministerului pentru Românii de Pretutindeni, precum şi pentru modificarea şi completarea Hotărârii Guvernului nr. 857/2013 privind organizarea şi funcţionarea Institutului „Eudoxiu Hurmuzachi” pentru românii de pretutindeni
În temeiul art. 108 din Constituţia României, republicată, al art. 40 alin. (1) din Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare, precum şi al art. 16 şi art. 20 alin. (î) din Ordonanţa de urgenţă a Guvernului nr. 1/2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative,
Art. 1. - (1) Ministerul pentru Românii de Pretutindeni, denumit în continuare M.R.P., este organ de specialitate al administraţiei publice centrale în subordinea Guvernului, cu personalitate juridică, având sediul în municipiul Bucureşti, Bulevardul Primăverii nr. 22, sectorul 1 M.R.P. Îşi poate desfăşura activitatea şi în alte sedii, achiziţionate, închiriate, deţinute ori utilizate în orice altă modalitate prevăzută de lege, ulterior intrării în vigoare a prezentei hotărâri.
(2) M .R.P. elaborează şi aplică politica statului român în domeniul relaţiilor cu românii de pretutindeni, în sensul atribuit acestui termen prin Legea nr. 299/2007 privind sprijinul acordat românilor de pretutindeni, republicată, cu modificările ulterioare, şi acţionează pentru întărirea legăturilor cu aceştia şi pentru păstrarea, dezvoltarea şi exprimarea identităţii lor etnice, culturale, lingvistice şi religioase, cu respectarea legislaţiei statului ai cărui cetăţeni sau rezidenţi sunt, precum şi în conformitate cu normele internaţionale relevante.
(3) M.R.P, elaborează, în consultare cu alte ministere şi autorităţi publice, strategia multianuală privind relaţia cu românii de pretutindeni, metodologia de acordare a finanţărilor nerambursabile, precum şi alte documente de politici publice necesare desfăşurării activităţii sale, aprofundării cooperării interinstituţionale şi aplicării unei abordări unitare la nivelul Guvernului României în ceea ce priveşte relaţiile cu românii de peste hotare şi facilitarea integrării acestora în statul de cetăţenie sau de reşedinţă.
Art. 2. - Pentru realizarea obiectivelor din domeniul său de activitate, M.R.P. exercită următoarele funcţii:
a) de strategie, prin care urmăreşte elaborarea şi aplicarea Programului de guvernare în domeniul său de activitate:
d) de autoritate de stat, prin care asigură urmărirea şi controlul aplicării şi respectării reglementărilor legale din domeniul său de activitate şi a celor privind organizarea şi funcţionarea instituţiilor care îşi desfăşoară activitatea îh subordinea sa;
Art. 3. - (1) în realizarea funcţiilor sale, M.R.P. are următoarele atribuţii principale:
q) îndeplineşte celelalte atribuţii stabilite prin acte normative pentru domeniul său de competentă.
(2) M -R.P. organizează, pe plan intern şi internaţional, şi finanţează activităţi arhivistice specifice, congrese, conferinţe, forumuri sau reuniuni internaţionale, gestionarea sistemelor aferente protecţiei informaţiilor clasificate, aniversarea unor evenimente privind românii de pretutindeni, precum şi orice alte acţiuni necesare pentru îndeplinirea atribuţiilor prevăzute la alin. (1).
(3) Acţiunile şi activităţile prevăzute Sa alin. (2) se finanţează în limita fondurilor aprobate M.R.P, prin legile bugetare anuale.
Art. 4. - (1) M.R.P. cooperează cu ministere, organe de Specialitate ale administraţiei publice şi instituţii publice, după cum urmează:
a) cu Ministerul Afacerilor Externe, denumit în continuare pentru:
1. realizarea atribuţiilor ce revin M.R.P. conform art. 3 alin. (1) lit. a)-d), f), g), l) şi n)-p);
b) cu Ministerul Educaţiei Naţionale, cu Academia Română şi alte instituţii relevante în domeniul lingvistic şi educaţional, îh vederea realizării unui plan naţional strategic de promovare a limbii române în rândul românilor de pretutindeni, având ca obiectiv menţinerea şi afirmarea identităţii lingvistice a românilor de pretutindeni, prin programe şi proiecte comune privind accesul la educaţie în limba română, precum burse de studiu, proiectul de Limbă, cultură şi civilizaţie românească, lectorate de limba română, perfecţionarea cadrelor didactice din comunităţile româneşti, construcţia sau renovarea de instituţii educaţionale cu predare în limba română în statul de cetăţenie/reşedinţă;
Art. 5. - (1) Ministrul pentru românii de pretutindeni conduce întreaga activitate a ministerului şi îl reprezintă în raporturile cu celelalte autorităţi publice, cu persoanele fizice şi juridice din ţară şi din străinătate, precum şi în justiţie.
Art. 6. - (1) Structura organizatorică a M.R.P. este prevăzută în anexa care face parte integrantă din prezenta hotărâre. În cadrul acesteia, prin ordin al ministrului pentru românii de pretutindeni, se organizează servicii, birouri şi alte compartimente, în condiţiile prevăzute de lege.
(7) M.R.P. preia 17 posturi de personal contractual din cadrul Institutului „Eudoxiu Hurmuzachi” pentru românii de pretutindeni.
Art. 7. - (1) în coordonarea ministrului pentru românii de pretutindeni funcţionează, ca organ consultativ, Colegiul M.R.P., precum şi alte organe consultative, constituite în condiţiile legii.
Art. 8. - Sursele bugetare pentru organizarea şi funcţionarea ministerului se asigură de la bugetul de stat.
Art. 9. - Pentru exercitarea atribuţiilor sale, M.R.P. este abilitat să solicite, să primească, să transmită informaţii şi date de la/către autorităţile administraţiei publice, de la instituţii publice şi de la persoane juridice de drept privat cu activitate în domeniul său de competenţă şi, respectiv să acorde sprijin autorităţilor administraţiei publice.
Art. 10. - Pentru realizarea obiectivelor şi atribuţiilor sale generale şi specifice, M.R.P. poate colabora cu specialişti în diverse domenii de activitate.
Art. 11. - Pentru îndeplinirea atribuţiilor sale şi transmiterea operativă a informaţiilor către misiunile diplomatice şi oficiile consulare ale României, M.A.E., alte ministere şi autorităţi publice, în cadrul M.R.P. funcţionează o structură de securitate, care va îndeplini atribuţiile privind gestionarea documentelor clasificate, în condiţiile reglementărilor privind protecţia informaţiilor clasificate.
Art. 12. - (1) Institutul „Eudoxiu Hurmuzachi” pentru românii de pretutindeni, denumit în continuare Institutul, este o instituţie publică de interes naţional, cu personalitate juridică proprie, în subordinea Ministerului pentru Românii de Pretutindeni.
(2) Directorul general şi directorul general adjunct ai Institutului „Eudoxiu Hurmuzachi” pentru românii de pretutindeni sunt numiţi şi eliberaţi din funcţie prin ordin al ministrului pentru românii de pretutindeni, în condiţiile legii.
(3) Regulamentul de organizare şi funcţionare al Institutului „Eudoxiu Hurmuzachi” pentru românii de pretutindeni şi statul de funcţii se aprobă prin ordin al ministrului pentru românii de pretutindeni, în termen de 30 de zile de la data intrării în vigoare a prezentei hotărâri.
(4) Institutul „Eudoxiu Hurmuzachi” este finanţat din venituri proprii şi din subvenţii de la bugetul de stat, prin bugetul M.R.P.
Art. 13. - (1) Patrimoniul M.R.P. se constituie prin preluarea integrală a patrimoniului activităţii şi a arhivei Departamentului Politici pentru Relaţia cu Românii de Pretutindeni din cadrul M.A.E., denumit în continuare D.P.R.R.R, pe baza protocolului de predare-preluare încheiat în termen de 15 zile de la data intrării în vigoare a Legii bugetului de stat pe anul 2017.
Art. 14. - M.R.P. utilizează în condiţiile legii un parc auto.
Art. 15. - Încadrarea în numărul de posturi şi în noua structură organizatorică se aprobă prin ordin al ministrului pentru românii de pretutindeni, în termen de minimum 30 de zile de la intrarea în vigoare a prezentei hotărâri.
Modificarea şi completarea Hotărârii Guvernului nr. 857/2013 privind organizarea şi funcţionarea Institutului „Eudoxiu Hurmuzachi” pentru românii de pretutindeni
Art. 16. “ Hotărârea Guvernului nr. 857/2013 privind organizarea şi funcţionarea Institutului „Eudoxiu Hurmuzachi” pentru românii de pretutindeni, publicată în Monitorul Oficial al României, Partea I, nr. 692 din 13 noiembrie 2013, se modifică şi se completează după cum urmează:
„(3) Activitatea Institutului se desfăşoară pe baza unui plan anual de activităţi, supus aprobării ministrului până la 30 ianuarie. Orice modificări sau completări ulterioare ale acestuia vor fi realizate, de asemenea, cu aprobarea ministrului pentru românii de pretutindeni.”
,,g) colaborează cu instituţii guvernamentale şi neguvernamentale din ţară şi din străinătate, prin încheierea de protocoale de colaborare, în vederea sprijinirii persoanelor aparţinând comunităţilor româneşti, indiferent de etnonimul folosit, care locuiesc în afara frontierelor ţării. Pentru negocierea şi semnarea protocoalelor de colaborare, Institutul va obţine aprobarea ministrului pentru românii de pretutindeni. În cazul instituţiilor guvernamentale din străinătate, memorandumul elaborat anterior negocierii sau semnării protocoalelor de colaborare va fi avizat de Ministerul Afacerilor Externe;”.
„j) cooperează cu Ministerul Educaţiei Naţionale pentru asigurarea accesului la educaţie în limba maternă pentru persoanele aparţinând comunităţilor româneşti din statele din vecinătatea României, prin acţiuni, programe şi proiecte comune, precum cursuri de perfecţionare a cadrelor didactice din aceste comunităţi.”
„Art. 10. - (1) Numărul de posturi în Institut este 23.”
Cancelarie şi protecţia informaţiilor clasificate*
Colegiul ministerului **
Direcţia strategie, politici publice şi cooperare
Direcţia programe, proiecte şi acţiuni pentru comunitate
Direcţia buget financiar, logistică şi IT
Juridic*
Art. I. - Hotărârea Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii,
„(3) În sistemul de asigurări sociale de sănătate, prescrierea, eliberarea şi decontarea medicamentelor corespunzătoare denumirilor comune internaţionale prevăzute în sublistele A, B, C - secţiunile C1, C2, C3 şi sublista D, notate cu (**),(**)1, (**)1β şi (**)1Ω se realizează potrivit prevederilor alin, (1) şi (2) şi în baza protocoalelor terapeutice aprobate în condiţiile art. 4.”
2. În tot cuprinsul anexei, denumirile comune internaţionale notate cu (***) devin denumiri comune Internaţionale notate cu (**).
3. În tot cuprinsul anexei, denumirile comune internaţionale notate cu (****) devin denumiri comune internaţionale notate cu (**)1.
4. În tot cuprinsul anexei, denumirile comune internaţionale notate cu (****)Ω devin denumiri comune internaţionale notate cu (**)1 Ω
5. În tot cuprinsul anexei, denumirile comune internaţionale notate cu (****)β devin denumiri comune internaţionale notate cu (**)1 β.
6. În anexă, la sublista A, nota corespunzătoare DCI-urilor marcate cu (***) se abrogă.
7. În anexă, la sublista B, notele corespunzătoare DCI-urilor marcate cu (***) şi (****) se abrogă.
8. În anexă, la sublista C - secţiunea C1, notele corespunzătoare DCI-urilor marcate cu (***) şi (****) se abrogă.
9. În anexă, la sublista C - secţiunea C2, notele corespunzătoare DCI-urilor marcate cu (***) şi (****) se abrogă.
10. În anexă, la sublista C - secţiunea C3, nota corespunzătoare DCI-urilor marcate cu (***) se abrogă.
11. În anexă, la sublistele B şi C - secţiunile C1 şi C2, notele de la subsol se completează cu următorul paragraf:
„Tratamentul cu medicamentele corespunzătoare DCI-urilor notate cu (**)1 se efectuează pe baza protocoalelor terapeutice elaborate de comisiile de specialitate ale Ministerului Sănătăţii şi pot fi administrate şi în regim de spitalizare de zi.”
Art. II. - Hotărârea Guvernului nr. 161/2016 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate pentru anii 2016--2017, publicată în Monitorul Oficial al României, Partea I, nr. 215 din 23 martie 2016, cu modificările şi completările ulterioare, se modifică după cum urmează:
1. În anexa nr. 1, la litera F din capitolul II, litera f) a punctului 10 va avea următorul cuprins:
„f) afecţiuni care necesită administrare de medicamente corespunzătoare DCI-urilor notate cu (**)1, (**)1 β şi (**)1 Ω, prevăzute în Hotărârea Guvernului nr. 720/2008, cu modificările şi completările ulterioare:”.
2. În anexa nr. 1, la litera F din capitolul II, litera b.4) a punctului 12 va avea următorul cuprins:
,,b.4) administrare de medicamente corespunzătoare DCI-urilor notate cu (**)1, (**)1 β şi (**)1 Ω şi prevăzute în Hotărârea Guvernului nr. 720/2008, cu modificările şi completările ulterioare;”.
3. În anexa nr. 2, la articolul 3, paragraful final al literei ag) va avea următorul cuprins:
„ag) [...]
În situaţia în care un asigurat, cu o boală cronică confirmată în scris pe lista proprie de asiguraţi a unui medic de familie, este internat în regim de spitalizare continuă într-o secţie de acuţi/secţie de cronici în cadrul unei unităţi sanitare cu paturi aflate în relaţie contractuală cu casa de asigurări de sănătate, medicul de familie poate elibera prescripţie medicală pentru medicamentele şi materialele sanitare din programele naţionale de sănătate, precum şi pentru medicamentele aferente afecţiunilor cronice, altele decât cele cuprinse în lista cu DCI-urile pe care o depune spitalul la contractare, în condiţiile prezentării unui document eliberat de spital, că asiguratul este internat, al cărui model este stabilit prin norme, şi cu respectarea condiţiilor de prescriere de medicamente pentru bolile cronice;”.
4. În anexa nr. 2, la articolul 17, alineatul (2) va avea următorul cuprins:
„(2) în cazul în care în derularea contractului se constată nerespectarea obligaţiilor prevăzute la art. 3 lit. b), c), e)-h), j)-u), w), y), aa)-ae), ah), aj), al) şi am), precum şi prescrieri de medicamente cu şi fără contribuţie personală din partea asiguratului şi ale unor materiale sanitare şi/sau recomandări de investigaţii paraclinice, care nu sunt în conformitate cu reglementările legale în vigoare aplicabile în domeniul sănătăţii, precum şi transcrierea de prescripţii medicale pentru medicamente cu sau fără contribuţie personală a asiguratului şi pentru unele materiale sanitare, precum şi de investigaţii paraclinice, care sunt consecinţe ale unor acte medicale prestate de alţi medici, în alte condiţii decât cele prevăzute la art. 3 lit. ag), se aplică următoarele sancţiuni:
b) la a două constatare se diminuează cu 10% valoarea minimă garantată a unui punct per capita, respectiv suma stabilită potrivit art. 14 în cazul medicilor nou-veniţi într-o localitate, pentru luna în care s-au produs aceste situaţii, pentru medicii de familie la care se înregistrează aceste situaţii.”
5. În anexa nr. 2, la articolul 24, litera l) va avea următorul cuprins:
„l) să asigure utilizarea formularului de prescripţie medicală electronică pentru medicamente cu şi fără contribuţie personală din sistemul asigurărilor sociale de sănătate şi să îl elibereze, ca o consecinţă a actului medical propriu, numai pentru serviciile medicale care fac obiectul contractului cu casa de asigurări de sănătate; să asigure utilizarea formularului de prescripţie medicală, care este formular cu regim special unic pe ţară, pentru prescrierea substanţelor şi preparatelor stupefiante şi psihotrope; să asigure utilizarea formularului electronic de prescripţie medicală pentru prescrierea substanţelor şi preparatelor stupefiante şi psihotrope de la data la care acesta se implementează; să furnizeze tratamentul, cu respectarea prevederilor legale în vigoare, şi să prescrie medicamentele cu şi fără contribuţie personală de care beneficiază asiguraţii, corespunzătoare denumirilor comune internaţionale aprobate prin hotărâre a Guvernului, informând în prealabil asiguratul despre tipurile şi efectele terapeutice ale medicamentelor pe care urmează să i le prescrie. În situaţia în care un asigurat, cu o boală cronică confirmată, este internat în regim de spitalizare continuă într-o secţie de acuţi/secţie de cronici în cadrul unei unităţi sanitare cu paturi aflate în relaţie contractuală cu casa de asigurări de sănătate, medicul de specialitate clinică poate elibera prescripţie medicală pentru medicamentele şi materialele sanitare din programele naţionale de sănătate, precum şi pentru medicamentele aferente afecţiunilor cronice, altele decât cele cuprinse în lista cu DCI-urile pe care o depune spitalul la contractare, respectiv medicamentele ce pot fi prescrise numai de către medicul de specialitate din specialităţile clinice, iar prescripţia se eliberează în condiţiile prezentării unui document eliberat de spital, din care să reiasă că asiguratul este internat, al cărui model este stabilit prin norme;”.
6. În anexa nr. 2, la articolul 35, alineatul (2) va avea următorul cuprins:
„(2) în cazul în care se constată nerespectarea obligaţiilor prevăzute la art. 24 lit. b), c), e)-h), j)-u), v), x), z), ac)-ae) şi af), precum şi prescrieri de medicamente cu şi fără contribuţie personală din partea asiguratului şi/sau recomandări de investigaţii paraclinice care nu sunt în conformitate cu reglementările legale în vigoare aplicabile în domeniul sănătăţii, completarea scrisorii medicale prin utilizarea unui alt formular decât cel prevăzut în norme sau neeliberarea acesteia, precum şi neeliberarea prescripţiei medicale ca urmare a actului medical propriu, pentru primele 30 de zile din perioada cuprinsă în scrisoarea medicală, se aplică următoarele sancţiuni;
b) la a două constatare se diminuează cu 10% valoarea minimă garantată a punctului, pentru luna în care s-au înregistrat aceste situaţii, pentru medicii din ambulatoriu, pentru specialităţile clinice, inclusiv pentru planificare familială, la care se înregistrează aceste situaţii sau contravaloarea serviciilor de acupunctură aferente lunii în care s-au produs aceste situaţii.”
7. În anexa nr. 2, la articolul 42, litera l) va avea următorul cuprins:
„l) să asigure utilizarea formularului de prescripţie medicală electronică pentru medicamente cu şi fără contribuţie personală din sistemul asigurărilor sociale de sănătate şi să îl elibereze, ca o consecinţă a actului medical propriu, numai pentru serviciile medicale care fac obiectul contractului cu casa de asigurări de sănătate; să asigure utilizarea formularului de prescripţie medicală, care este formular cu regim special unic pe ţară, pentru prescrierea substanţelor şi preparatelor stupefiante şi psihotrope; să asigure utilizarea formularului electronic de prescripţie medicală pentru prescrierea substanţelor şi preparatelor stupefiante şi psihotrope de la data la care acesta se implementează; să furnizeze tratamentul, cu respectarea prevederilor legale în vigoare şi să prescrie medicamentele cu şi fără contribuţie personală de care beneficiază asiguraţii, corespunzătoare denumirilor comune internaţionale aprobate prin hotărâre a Guvernului, informând în prealabil asiguratul despre tipurile şi efectele terapeutice ale medicamentelor pe care urmează să i le prescrie. În situaţia în care un asigurat, cu o boală cronică confirmată, este internat în regim de spitalizare continuă într-o secţie de acuţi/secţie de cronici în cadrul unei unităţi sanitare cu paturi aflate în relaţie contractuală cu casa de asigurări de sănătate, medicul de specialitate clinică recuperare, medicină fizică şi balneologie poate elibera, după caz, prescripţie medicală pentru medicamentele şi materialele sanitare din programele naţionale de sănătate, precum şi, pentru medicamentele aferente afecţiunilor cronice, altele decât cele cuprinse în lista cu DCI-urile pe care o depune spitalul la contractare, respectiv medicamentele ce pot fi prescrise numai de către medicul de specialitate de recuperare, medicină fizică şi balneologie, prescripţia eliberându-se în condiţiile prezentării unui document eliberat de spital din care să reiasă că asiguratul este internat, al cărui model este stabilit prin norme;”.
8. În anexa nr. 2, la articolul 52, alineatul (2) va avea următorul cuprins:
„(2) în cazul în care se constată nerespectarea obligaţiilor prevăzute la art. 42 lit. b), c), e)-h), j)-u), w), y) şi ab)-ae), precum şi prescrieri de medicamente cu sau fără contribuţie personală din partea asiguratului şi de unele materiale sanitare şi/sau recomandări de investigaţii paraclinice, care nu sunt în conformitate cu reglementările legale în vigoare aplicabile în domeniul sănătăţii, completarea scrisorii medicale prin utilizarea unui alt formular decât cel prevăzut în norme sau neeliberarea acesteia, precum şi neeliberarea prescripţiei medicale ca urmare a actului medical propriu, pentru primele 30 de zile din perioada cuprinsă în scrisoarea medicală, se aplică următoarele sancţiuni:
9. În anexa nr. 2, la articolul 92, litera ar) a alineatului (1) va avea următorul cuprins:
„ar) să elibereze, pentru asiguraţii internaţi cu boli cronice confirmate, care sunt în tratament pentru boala/bolile cronice cu medicamente, altele decât medicamentele cuprinse în lista cu DCI-urile pe care o depune spitalul la contractare şi/sau cu medicamente şi materialele sanitare din programele naţionale de sănătate, documentul al cărui model este prevăzut în norme; documentul stă la baza eliberării prescripţiei medicale în regim ambulatoriu de către medicul de familie şi medicul de specialitate din ambulatoriu în perioada în care asiguratul este internat în spital;”.
10. În anexa nr. 2, la articolul 98, litera a) a alineatului (1) va avea următorul cuprins:
11. În anexa nr. 2, la articolul 98, alineatul (4) va avea următorul cuprins:
„(4) Unităţile sanitare care acordă servicii medicale spitaliceşti în regim de spitalizare de zi autorizate de Ministerul Sănătăţii sunt obligate să suporte pentru asiguraţii internaţi în regim de spitalizare de zi toate cheltuielile necesare pentru rezolvarea cazurilor respective, inclusiv pentru medicamente - în limita listei prezentate la contractare - materiale sanitare şi investigaţii paraclinice, cu excepţia medicamentelor şi materialelor sanitare pentru afecţiunile din programele naţionale de sănătate. Această prevedere se aplică şi centrelor de sănătate multifuncţionale pentru asiguraţii internaţi în regim de spitalizare de zi.”
12. În anexa nr. 2, la articolul 145, litera a) a alineatului (5) va avea următorul cuprins:
„a) medicamentele corespunzătoare DCI-urilor notate cu (**)1, prevăzute în Hotărârea Guvernului nr. 720/2008, cu modificările şi completările ulterioare, pentru care medicul utilizează formulare de prescripţie distincte;”.
Art. III. - La articolul 9 din Hotărârea Guvernului nr. 206/2015 privind aprobarea programelor naţionale de sănătate pentru anii 2015 şi 2016, publicată în Monitorul Oficial al României, Partea I, nr. 208 din 30 martie 2015, cu modificările şi completările ulterioare, litera g) se modifică şi va avea următorul cuprins:
„g) să monitorizeze consumul total de medicamente eliberate prin farmaciile cu circuit închis în cadrul programelor/ subprogramelor naţionale de sănătate, cu evidenţe distincte, precum şi pentru DCI-urile care fac obiectul contractelor cost-volum;.
Art. IV. - (1) Prezenta hotărâre intră în vigoare la data de 1 martie 2017.
(2) Dosarele depuse la Casa Naţională de Asigurări de Sănătate şi la casele de asigurări de sănătate pentru medicamentele corespunzătoare DCI-urilor notate cu (***) şi (****) în Hotărârea Guvernului nr. 720/2008, cu modificările şi completările ulterioare, se soluţionează până la data intrării în vigoare a prezentei hotărâri.
DECIZII ALE PRIM-MINIISTRULUI
privind eliberarea doamnei Georgeta Narcisa Lecuşanu din funcţia de secretar de stat la Ministerul Tineretului şi Sportului
Articol unic. - La data intrării în vigoare a prezentei decizii, doamna Georgeta Narcisa Lecuşanu se eliberează din funcţia de secretar de stat la Ministerul Tineretului şi Sportului.
privind aplicarea mobilităţii pentru domnul Dan Popescu din funcţia publică de secretar general la Agenţia Nucleară şi pentru Deşeuri Radioactive în funcţia publică vacantă de secretar general la Ministerul Cercetării şi Inovării
Având în vedere propunerea formulată de Ministerul Cercetării şi Inovării prin Adresa nr. MCI 34 din 11 ianuarie 2017, înregistrată la Secretariatul General al Guvernului cu nr. 20/452/MB din 11 ianuarie 2017,
Articol unic. - Începând cu data intrării în vigoare a prezentei decizii, domnului Dan Popescu i se aplică mobilitatea din funcţia publică de secretar general la Agenţia Nucleară şi pentru Deşeuri Radioactive în funcţia publică vacantă de secretar general la Ministerul Cercetării şi Inovării.
privind aprobarea Planului de management şi a Regulamentului sitului ROSCI0255 Turbăria de la Dersca şi al Rezervaţiei Naturale Turbăria de la Dersca
Având în vedere Referatul de aprobare nr. 1.102.945 din 20 mai 2016 al Direcţiei biodiversitate,
ţinând cont de Avizul Agenţiei pentru Protecţia Mediului Botoşani - Decizia etapei de încadrare nr. 34 din 28 decembrie 2015, Avizul Ministerului Culturii nr. 853 din 23 februarie 2016, Adresa Ministerului Agriculturii şi Dezvoltării Rurale nr. 82.943/163.011/330.136 din 24 decembrie 2015, Adresa Ministerului Dezvoltării Regionale şi Administraţiei Publice nr. 38.004 din 14 aprilie 2016 şi Adresa Direcţiei generale păduri nr. 156.771/1.M. din 23 decembrie 2015,
Art. 1. - Se aprobă Planul de management al sitului ROSCI0255 Turbăria de la Dersca şi al Rezervaţiei Naturale Turbăria de la Dersca, prevăzut în anexa nr. 1.
Art. 2. - Se aprobă Regulamentul sitului ROSCI0255 Turbăria de la Dersca şi al Rezervaţiei Naturale Turbăria de la Dersca, prevăzut în anexa nr. 2.
*) Anexele nr. 1 şi 2 se publică în Monitorul Oficial al României, Partea I, nr. 46 bis, care se poate achiziţiona de la Centrul pentru relaţii cu publicul al Regiei Autonome „Monitorul Oficial”, Bucureşti, şos. Panduri nr. 1.
privind rata dobânzii plătite la rezervele minime obligatorii constituite în dolari SUA începând cu perioada de aplicare 24 decembrie 2016-23 ianuarie 2017
Începând cu perioada de aplicare 24 decembrie 2016-23 ianuarie 2017, rata dobânzii plătite la rezervele minime obligatorii constituite în dolari SUA este de 0,07% pe an.